লোকসভা নিৰ্বাচনলৈ মাজত মাত্ৰ কেইটামান দিন বাকি থকা অৱস্থাত তিনিচুকীয়া জিলাৰ লেখাপানী আৰক্ষী থানৰ অন্তৰ্গত উদয়পুৰত আজি অস্ত্ৰসহ এজন আলফা (স্বা)ৰ লিংকমেন আটক হোৱা ঘটনাই জিলাখনত চাঞ্চল্যৰ সৃষ্টি কৰিছে।
প্ৰাপ্ত খবৰ অনুসৰি ৩নং গাৰুৱাল ৰাইফলছৰ টহলদাৰী দলে সন্ধেহযুক্ত আলফা (স্বা)ৰ লিংকমেনজনক আটক কৰে। তেওঁক বিজয় বৰা (৩৮) বুলি চিনাক্ত কৰা হৈছে। ধৃত লোকজনৰ পৰা এটা ৯ এম এম পিষ্টল, দুই জাঁই সক্ৰিয় গুলী, এটা মেগজিন আৰু নগদ ২৫০০ টকা উদ্ধাৰ কৰা হয়।
উল্লেখযোগ্য যে প্ৰথম প্ৰৰ্য্যায়ত হ'বলগীয়া ডিব্ৰুগড় লোকসভা সমষ্টিৰ নিৰ্বাচনৰ প্ৰতি লক্ষ্য ৰাখি তিনিচুকীয়া জিলাৰ অসম-অৰুণাচল সীমান্তৱৰ্তী অঞ্চলটোত যাতে উগ্ৰপন্থী সংগঠন সমূহে কুতাঘাট কাৰ্য চলাব নোৱাৰে তাৰ বাবে নিৰাপত্তা ব্যৱস্থা অধিক কটকতিয়া কৰি তোলা হৈছে।
পিছত ধৃত বিজয় বৰাক সেনাই পৰৱৰ্তী তদন্তৰ বাবে লেখাপানী আৰক্ষীক গতাই দিয়ে।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
